
Spectrum liitetään tavallisen väri- tai 
mustavalkotelevision antenni- 
liitäntään, kytketään laitteisiin virta ja 
Spectrum on valmis käytettäväksi. 
Valmisohjelmien käyttämiseen ja 
omien ohjelmien tallentamiseen riit- 
tää yksinkertainen nauhuri, esim. 
radionauhuri. Liittäminen on help- 
poa Spectrumin mukana seuraavilla 
johdoilla. 


Spectrumissa on hyvät suomen- ja 
englanninkieliset käsikirjat, joiden 
avulla vasta-alkajakin pääsee perille 
laitteen käytöstä ja siinä käytetystä 
BASIC-ohjelmointikielestä. Spectrum 
huolehtii lisäksi siitä, että ohjelmoi- 
taessa virheelliset käskyt korjataan 
heti, kun ne on syötetty, joten 
valmis ohjelma on muodollisesti 
virheetön. 

Sinclairin BASIC-järjestelmä tarjoaa 
lisäksi ainutlaatuisen kertanäppäily- 
ominaisuuden, jossa kaikki käytettä- 
vät toiminnot on koodattu omille 
näppäimilleen, mikä säästää kirjoi- 
tustyötä ohjelmoitaessa ja on lisäksi 
edullinen muistin käytön kannaita. 


Spectrum on edullinen hinnaltaan 

ja tarjoaa jo peruskokoonpanossaan 
ominaisuuksia, joista tavallisesti jou- 
tuu maksamaan monin verroin 
enemmän. Ja Sinclairin periaatteen 
mukaan Spectrum kasvaa tarpeittesi 
mukana, aina kohtuukustannuksin. 


VONONonnnn 


Spectrum on tietokone, joka mitta- 
vien tietojenkäsittelyominaisuuksien- 
sa lisäksi soveltuu myös moneen 
ajanvietepuuhaan ja peleihin. 
Spectrumissa on laskentaominai- 
suudet, jotka on totuttu näkemään 
tieteislaskimissa ja jotka mahdollis- 
tavat vaikeidenkin tehtävien ratkai- 
semisen niin opiskelun kuin vaikka- 
pa teknisen laskennan yhteydessä 
nopeasti ja tarkasti. Suuri muistika- 
pasiteetti takaa laajojen ohjelmien 
tai isojen tietomäärien joustavan ja 
tehokkaan käsittelyn. 

Peleissä käytetään hyväksi 
Spectrumin erinomaista piirtokykyä, 
joka toistaa kuvat selvinä ja esi- 
kuviensa näköisinä. Selkeät ja miel- 
lyttävät värit tuovat oman lisänsä 
Spectrumin käyttöön ja sisäinen 
kaiutin toistaa yhtä hyvin pelien 
aänitehosteet kuin tutut melodiatkin. 


Spectrumit on varustettu Suomessa 
Sähkötarkastuskeskuksen hyväksy- 
min verkkoliitäntäkojein, jotka eivät 
aiheuta vaaraa käyttäjälleen. 
Spectrum ei vahingoita televisiota 
eikä nauhuria eikä vaurioidu vaikka 
joskus kytkisitkin johdot vääriin liitti- 
miin. Lapsetkin voivat käyttää 
Spectrumia täysin turvallisesti. 


Mikä tekee Spectrumista 


Spectrum on Sinclairin menestyk- 
sekkäin tietokone, jota on yksin- 
omaan Englannin markkinoilla alle 
vuoden aikana myyty satojatuhansia 
kappaleita. Tämä takaa sen, että 
oheislaite-, kirjallisuus- ja ohjelma- 
tarjonta tulee olemaan ennennäke- 
mättömän laajaa kaikkialla maail- 
massa ja kaikesta korjaat hyödyn 
Sinä, jolla näin on valtavat mahdolli- 
suudet saada valmiina sovelluksia 
mitä moninaisimpiin käyttötarkoi- 
tuksiin. 

Sinclairin käyttämä BASIC-ohjel- 
mointikieli on kiistatta maailman eni- 
ten käytetty ohjelmointikieli ja val- 
misohjelmia, muillekin tietokoneille 
tehtyjä, on julkaistu lähes alalta kuin 
alalta. Useimmat BASIC-kieliset oh- 
jelmat voidaan siirtää Spectrumiin 
pienin muutoksin. 

todellisen perhemikron? 


Väri 

8 väriä merkeille ja taustalle sekä 
kehykselle, joko vilkkuvana tai 
vakaana. 


Aäni 

Yli 10 oktaavin toistoalue, helppo 
ohjaus omalla käskyllään. Sisään- 
rakennettu kaiutin ja lisäkaiuttimen 
liitäntämahdollisuus. 


Muisti 


16 tai 48 kilotavun RAM mahdol- 
listaa mittavien grafiikka- ja tietojen- 
käsittelyohjelmien käytön. 16 kilo- 
tavun ROM. 


ZX mikroasema— tulossa 


Erityisesti ZX Spectrumia varten 
suunnitellut uudet mikroasemat tule- 
vat mullistamaan käsitykset kotitieto- 
koneen massamuistista. 

Jokaiseen asemaan voit tallettaa 
vaihdettavalle muistimoduulille 85 ki- 
lotavua. Tiedonsiirtonopeus on täl- 
löin 16 kilotavua sekunnissa ja kes- 
kimääräinen saantiaika 3.5 sekuntia. 
Laajennusmoduulin avulla voit liittää 
Spectrumiisi jopa 8 mikroasemaa, 
jolloin käytössäsi on ammattiluokkaa 
oleva tallennuskapasiteetti. 

Kätevää! 


ZX laajennusmoduuli 


Tällä liitäntäyksiköllä on kolme eri 
käyttöä. 

Ensiksi, sen avulla liität jopa kah- 
deksan ZX-mikroasemaa Spectru- 
miin. Toiseksi, voit kytkeä useita 
Spectrumeita toisiinsa tietokonever- 
koksi. Kolmanneksi, sarjaliitäntä 
mahdollistaa erilaisten kirjoittimien 
ja muiden oheislaitteiden liittämisen 
tietokoneeseen. 

Näppäimistö 
Kirjoituskonekokoa oleva näppäi- 
mistö, jossa automaattinen näppäin- 
toisto. 


Näyttö 

24 riviä, kullakin 32 merkkiä musta- 
valko- tai väritelevision kanssa. 
Tekstiä ja grafiikkaa voi sekoittaa. 


Kasettinauhamuisti 


Nopea ja varma keino ohjelmien ja 

datan tallettamiseen tavallisella ka- 
settisoittimella, siirtonopeus 16 kilo- 
tavua 100 sekunnissa, VERIFY- ja 

MERGE-käskyt ohjelma- ja datatie- 
dostojen käsittelyyn. 


ZX-kirjoitin 

Sinclair ZX81 -tietokoneen yhtey- 
destä tuttu ZX-kirjoitin sopii myös 
Spectrumin kanssa käytettäväksi. 
Se toistaa nopeasti kaiken kuvaruu- 
dussa olevan tiedon — isot ja pienet 
kirjaimet sekä tarkkuusgrafiikan — 
sekä tuottaa tarvittaessa ohjelmointi- 
listaukset ja tulosteet. 2X-kirjoitti- 
men nopeus on 50 merkkiä sekun- 
nissa. Kullekin riville mahtuu kuva- 
ruudun tapaan 32 merkkiä ja rivejä 
on yhdeksän tuumaa kohti. 2X- 
kirjoitin on valmis kytkettäväksi 
Spectrumin takaosan liittimeen. 
Kirjoitimen mukana seuraa rulla 
paperia ja lisää sitä saa tarvittaessa 
jälleenmyyjiltä. 


Spectrum valmis- 
ohjelmat C-kasetilla 


Sinclairin monipuolisista valmis- 
ohjelmista voit valita tarpeisiisi sopi- 
vat, halusitpa sitten pelata pelejä tai 
vaikkapa pitää kirjaa menoistasi. 


Tarkkuusgrafiikka 


256 pistettä vaakasuuntaan ja 192 
pistettä pystysuuntaan, jokainen 
piste osoitettavissa grafiikalla. 


Ascii-merkit 

Sekä isot että pienet kirjaimet. 

A, A ja O ovat helposti saatavissa 
näyttöön ja ZX-kirjoittimelle. 


Sinclair 16K 
EXTENDED BASIC 


Ainutlaatuinen ja helppokäyttöinen 
ohjelmointikieli, jonka käskyt yhden 
näppäimen painalluksella. Syntaksi- 
tarkistukset ja raporttikoodit. 


Shakissa Spectrum on väsymätön 
pelikumppani, josta riittää vastusta 
kokeneellekin pelaajalle. Tai kenties 
pelaat mielummin avaruuspelejä tai 
lennät pienkoneella. Suosituissa vi- 
deopeleissä seikkailee pääosassa 
Horace, milloin hiihtomäessä lasket- 
telemassa tai puistossa syömässä 
muiden eväitä, milloin taas hämä- 
häkkien luolassa. 
VU-CALC-taulukkolaskimen avulla 
selviävät hankalatkin suunnittelu- ja 
laskentaongelmat näppärästi ja VU- 
FILE-talletusohjelma ylläpitää ja jär- 
jestää kortistoja ja muistioita vaivat- 
tomasti. Jos haluat tuntuman tieto- 
koneavusteiseen suunnitteluun eli 
CAD':iin, voit luoda omat kolmiulot- 
teiset mallisi VU-3D-ohjelmalla sekä 
käännellä ja tarkastella suunnittele- 
maasi esinettä eri puolilta eri mitta- 
kaavioissa. 

Kaikki tämä on heti saatavissa ja 
valikoima laajenee jatkuvasti! 

Sinclair ZX Spectrum — tekniset tiedot 


Mitat 

Leveys 233 mm 
Syvyys 144 mm 
Korkeus 30 mm 


Keskusyksikkö ja muisti 

Prosessori Z80A, kellotaajuus 3.5 MHz. 

16 kilotavun lukumuisti (ROM), joka sisältää BASIC- 
tulkin ja käyttöjärjestelmän. 

16 kilotavun työmuisti (RAM), joka voidaan laajen- 
taa kotelon sisään asennettavalla 32 kilotavun 
muistinlaajennuksella, tai 48 kilotavun työmuisti. 


Näppäimistö 

40 liikkuvaa näppäintä, isot ja pienet kirjaimet, 
isojen kirjainten lukitus. Merkeillä ä, ä ja ö ei ole 
omia näppäimiä, mutta ne voi helposti ohjelmoida 
käyttäen vapaasti valittavia grafiikkamerkkejä. Täl- 
löin ne toistuvat sekä kuvaruudussa että ZX- 
kirjoittimella. Kaikki BASIC-toiminnot yhden näppäi- 
men painalluksella. 16 grafiikkamerkkiä, 22 värin- 
ohjauskoodia ja 21 käyttäjän ohjelmoitavissa olevaa 
grafiikkamerkkiä. Kaikissa näppäimissä toisto. 


Näyttö 

Näyttö koostuu 256 x 192 pisteestä. Tekstiä voi 
kirjoittaa 24 riville, 32 merkkiä kullekin. Jokaista 
näytön merkkineliötä (8 x 8 pistettä) kohti on tila- 
tavu, joka määrittelee taustavärin ja merkin värin 
(yksi kahdeksasta väristä), tavallisen tai lisäkirkkau- 
den ja vakaan tai vilkkuvan näytön. Näytön kehys- 
väriksi voidaan valita mikä tahansa kahdeksasta 
väristä. Näyttölaitteena käytetään tavallista väritele- 
visiota (PAL-järjestelmä, UHF kanava 36) tai musta- 
valkotelevisiota, jossa värien sijasta saadaan har- 
maa asteikko. 2X Spectrum liitetään television 
antenniliitäntään. 


Aäni 

Sisäinen kaiutin on ohjattavissa BEEP-komennolla 
portaattomasti yli 10 oktaavin alueella (130 puoli- 
sävelaskelta). Lisäkaiuttimen tai -vahvistimen liitän- 
tämahdollisuus. 


Grafiikka 

Tarkkuusarafiikassa on pisteen, suoran ja ympy- 
ränkaaren piirto omina käskyinään. 16 valmista ja 
21 käyttäjän ohjelmoitavaa grafiikkamerkkiä. Funk- 
tioin voi testata minkä tahansa merkin tilan, värin, 
kirkkauden ja vilkutuksen. Tekstiä ja grafiikkaa voi 
vapaasti sekoittaa. 


Värit 

BASIC-käskyin INK, PAPER, BRIGHT ja FLASH 
määritellään merkin väri, taustaväri, kirkkaus ja vil- 
kutus. Merkkejä voidaan kirjoittaa tuhoamatta pääl- 
lekkäin OVER-käskyn avulla, myös grafiikkaa. 
INVERSE-käsky vaihtaa merkin ja taustavärin kes- 
kenään. Mainitut kuusi käskyä voivat olla voimassa 
kaikilla PRINT, PLOT, DRAW ja CIRCLE-käskyillä 
tai vain paikallisesti, jolloin ne vaikuttavat vain käs- 
kyyn kerrallaan. Ne voivat myös vaikuttaa paikalli- 
sesti INPUT-käskyllä kirjoitettuun tekstiin. Värin- 
ohjauskoodit sijoitetaan tekstiin tai listaukseen ja ne 
ovat voimassa kunnes uusi koodi annetaan. Sama 
pätee kirkkaus- ja vilkutuskoodeille. Värinohjaus- 
koodit ohjelmalistauksessa eivät vaikuta ohjelman 
suoritukseen. Kehysväri määritellään BORDER- 
käskyllä. Kahdeksan käytettävissä olevaa väriä 
ovat: musta, sininen, punainen, sinipunainen, vih- 

reä, vaaleansininen, keltainen ja valkoinen. Kaikki 
värit voivat esiintyä näytössä yhtaikaa siten, että 
mikä tahansa alue voi vilkkua tai olla kirkas. 


Kuvaruutu 

Kuvaruutu on jaettu kahteen osaan. Yläosassa, 
joka tavallisesti käsittää 22 riviä, esitetään ohjelma- 
listaukset ja tulokset ohjelman tai käskyn suoritta- 
misesta. Alaosassa, jossa on tavallisesti kaksi riviä, 
esitetään parhaillaan suoritettava käsky tai ohjelma- 
rivi tai editoitava ohjelmarivi. Käyttöjärjestelmän 
tulostamat ilmoitukset esitetään myös alaosassa. 
Editoitaessa kohdistin liikkuu oikealle ja vasemmal- 
le. Merkkejä voi vapaasti lisätä ja poistaa (näppäin- 
toisto toimii tässäkin). Alaosa laajenee tilantarpeen 
mukaan jopa 22 riviä käsittäväksi. 


Matemaattiset operaatiot ja funktiot 
Peruslaskutoimitukset +, —, x, + ja potenssiin- 
korotus. Matemaattiset funktiot sini, kosini, tangent- 
ti ja näiden käänteisfunktiot; luonnollinen logaritmi 
ja eksponentiaalifunktio; etumerkki-, itseisarvo- ja 
kokonaislukufunktiot; neliöjuuri, satunnaislukugene- 
raattori ja pii (TT). 

Luvut talletetaan viisitavuisina liukulukuina 9% desi- 
maalin tarkkuudella lukualueella +3x1039... 
+7x1038. 

Binaariluvut voidaan syöttää suoraan BIN-funktion 
avulla. Merkkijonoja tai lausekkeita voidaan verrata 
loogisesti operaattorien =,> ,< ,> =,< = ja 

<> avulla, jolloin tulos on looginen tosi eli O tai 
epätosi eli 1. Samat tulokset saadaan loogisista 
operaatioista AND, OR ja NOT, mutta vertailtavien 
arvot voivat olla O (epätosi) tai mikä muu luku 
tahansa (tosi). 

Käyttäjä voi määritellä funktioita DEF FN-käskyllä ja 
kutsua ne FN-käskyllä. Niissä voi olla 26 numee- 
rista tai merkkijonoargumenttia ja tulokset voivat 
olla numeerisia tai merkkijonoja. 

Syöttötiedon käsittelemiseen on normaalit READ, 
DATA ja RESTORE-käskyt. 

Reaaliaikakello on käytettävissä. 


Merkkijono-operaatiot ja -funktiot 
Merkkijonot voidaan yhdistää + -merkillä. Merkki- 
jonomuuttujia tai -arvoja voidaan verrata operaatto- 


reila =, > ,<,> =,< = ja <>. Merkkijonofunk- 


tiot ovat VAL, VAL$, STR$ ja LEN. Numerot voi 
muuntaa ASCII-merkeiksi ja päinvastoin käyttäen 
CHR$ ja CODE-käskyjä. 

Merkkijonosta voi erottaa osamerkkijonoja käyttäen 
esitystapaa a$ (x TO y). Tällä korvataan funktiot 
LEFTf$, MID$ ja RIGHT. 


Muuttujannimet 
Numeeriset — mikä tahansa kirjaimella alkava 


merkkijono (isoja ja pieniä kirjaimia ei erotella toisis- 


taan ja välilyönnit jätetään ottamatta huomioon). 
Merkkijonot — A$...Z$. 

FOR-NEXT -silmukat — A...Z. 

Numeeriset taulukot — A. ..Z. 

Merkkijonotaulukot — Af. ..Z$. 

Samannimiset yksinkertaiset muuttujat ja taulukot 
sallitaan ja erotetaan toisistaan. 


Taulukot 

Taulukot saavat olla moniulotteisia, indeksit alkavat 
1:stä. Merkkijonotaulukoiden, jotka teknisesti ovat 
merkeistä koostuvia taulukoita, viimeinen indeksi 
voidaan jättää pois, jolloin saadaan merkkijono. 


ZX Spectrum 


Ammattielektroniikkaosasto 
Lauttasaarentie 50 00200 HELSINKI 20 
Puh. (90) 670 211 


Lausekkeiden arvon laskeminen 

Lausekkeiden arvo lasketaan aina, kun kohdataan 
lauseke, vakio tai muuttuja. Näin on mahdollista 
käyttää lausekkeita mm. GOTO ja GOSUB-käskyjen 
argumentteina. 

Samaa piirrettä hyväksikäyttäen ZX Spectrumia 
voidaan käyttää laskimena. 


Kasettiliitäntä 

ZX Spectrumissa on kehittynyt kasettiliitäntä, joka 
äänittää ennen varsinaisen tiedon tallentamista ly- 
hyen äänisignaalin nauhurin mahdollisen automaat- 
tisen tasonsäädön vakavoittamiseksi. Toistettaessa 
taustakohina poistetaan kynnysilmaisimen avulla. 
Kaikki tieto talletetaan siten, että sitä edeltää otsa- 
ke, johon talletetaan tiedon tyyppi, nimi, pituus ja 
osoite. Ohjelmat, näytöt, muistilohkot, merkkijono- 
ja numerotaulukot voidaan kaikki tallettaa erillisinä. 
Ohjelmien, muistilohkojen ja taulukoiden oikeelli- 
suus talletettaessa voidaan todeta onnistuneen tal- 
letuksen varmistamiseksi. 

Ohjelmia ja taulukoita voidaan sulauttaa nauhalta 
yhteen työmuistin sisällön kanssa MERGE-käskyllä. 
Jos uudessa ja vanhassa ohjelmassa on sama rivi- 
numero, uusi hävittää vanhan. 

Ohjelmat voidaan käynnistää suoraan latauksesta, 
kun talletettaessa mukaan liitetään suorituksen 
alkamisrivin numero. 

Kasettiliitännässä tiedonsiirtonopeus on 1500 
baudia, fyysinen liitäntä tapahtuu kahdella johdolla, 
jotka päättyvät kahteen 3.5 mm pistokkeeseen. 


Laajennusportti 

Laitteen takaosan portissa on täydet Z80A- 
prosessorin data-, osoite- ja ohjausväylät. Portin 
avulla ZX Spectrumiin kytketään ZX-kirjoitin, 
RS232- ja NET-liitännät sekä ZX-mikroasemat. 
Muistin PEEK ja POKE-käskyjä vastaavat I/O-portin 
IN ja OUT-käskyt. 


Yhteensopivuus ZX81:n kanssa 

ZX81 BASIC on itse asiassa ZX Spectrum BASICin 

alijoukko. Eroavaisuudet ovat seuraavat: 

— FAST ja SLOW: ZX Spectrum toimii aina samalla 
nopeudella kuin 2X81 FAST-moodissa, mutta 
näyttö on kuten 2X81 SLOW-moodissa. Kysei- 
set käskyt puuttuvat ZX Spectrumista. 

— SCROLL: ZX Spectrum vierittää näyttöä auto- 
maattisesti ja kysyy käyttäjältä aina ''scroll?”', 
kun kuvaruutu on täysi. 

— UNPLOT: ZX Spectrum poistaa pisteen näytöstä 
käytettäessä käskyä PLOT OVER. 

— Merkkivalikoima: ZX Spectrum käyttää ASCII 
-koodia, kun taas ZX81:ssä on oma mer- 
kistönsä. 

ZX81:n ohjelmat voi kirjoittaa ZX Spectrumiin vähäi- 

sin muutoksin, mutta niitä voi nyt samalla huomat- 

tavasti parantaa. 

ZX Spectrum on täysin yhteensopiva ZX-kirjoittimen 

kanssa, joka toistaa sekä isot että pienet kirjaimet 

ja tarkkuusgrafiikan LLIST, LPRINT ja COPY 

-käskyillä. 2X81-ohjelmakasetit ja 16 kilotavun 

RAM-lisämuisti eivät toimi 2X Spectrumissa. 


